Da to mennesker søndag aften var ved at lave mad på en adresse på Vangvej ved Østervrå, væltede det pludselig frem med ild og røg. - Det er gået meget, meget stærkt, og de to måtte flygte med det samme, og der er intet tilbage. De har kun det tøj, de løb væk i, fortæller indsatsleder på stedet, Ib Nielsen. - Stuehuset i det nedlagte landbrug er brændt ned til grunden. Tagkonstruktionen er væk, og der er kun få murstykker tilbage og to skorstene, der truer med at vælte, fortæller han. Brandfolkene tøver lige nu med at gå for tæt på bygningen. Der er ingen dyr på ejendommen, og der bor kun en enlig ældre herre på adressen.

Referat:
Pludselig væltede røg og ild frem, så to mennesker måtte flygte fra landejendom.